'लोकतंत्र पर भरोसा नहीं तो बन जाओ माओवादी'  
प्रणब मुखर्जी ने पश्चिम बंगाल में एक रैली में कहा कि अगर विपक्ष को संसदीय लोकतंत्र पर भरोसा नहीं है, तो उन्हें माओवादियों के साथ मिल जाना चाहिए।
अगर विपक्ष को संसदीय लोकतंत्र पर भरोसा नहीं है, तो उन्हें माओवादियों के साथ मिल जाना चाहिए। देश के वित्तमंत्री प्रणब मुखर्जी ने पश्चिम बंगाल के सिलीगुड़ी में एक रैली के दौरान यह बयान दिया।  पश्चिम बंगाल में जल्द ही विधानसभा चुनाव होने वाले हैं और इसी के सिलसिले में वित्तमंत्री यहां पहुंचे थे। गौरतलब है कि संसद का शीत सत्र हंगामे की भेंट चढ़ गया था। 2 जी स्पेक्ट्रम घोटाले की जेपीसी जांच की मांग को लेकर विपक्ष ने एक दिन भी संसद चलने नहीं दिया था।